The Corrs' diskografi

The Corrs er et irsk folkrock/popband der består af de fire søskende Andrea (forsanger og tin whistle), Sharon (violin), Caroline (trommer og bodhrán) og Jim Corr (guitar og klaver). Gruppen blev dannet i deres fødeby Dundalk, Irland, i 1990, og deres diskografi inkluderer seks studiealbums, tre livealbums og tre opsamlingsalbum samt seks videoalbums og 25 singler. Denne liste inkluderer ikke materiale som medlemmer har indspillet som solokunstnere.

Deres debutalbum, Forgiven, Not Forgotten, blev produceret af David Foster og udgivet i 1995 på Atlantic Records i samarbejde med 143 Records. Inden da var deres debutsingle "Runaway", udkommet og albummet blev en øjeblikkelig succes i deres hjemland samt i Australien. Den kommercielle succes i andre lande var dog beskedne til at begynde med. Opfølgningsalbummet, Talk On Corners, fra 1997 oplevede heller ikke den store succes uden for Irland og Australien. Gruppens indspillede en coverversion af Fleetwood Macs "Dreams" til Legacy: A Tribute to Fleetwood Mac's Rumours. Den 17. marts 1998 optrådte de med sangen i Royal Albert Hall i London sammen med Fleetwood Macs trommeslager Mick Fleetwood som en del af BBC's dækning af St. Patrick's Day. Denne begivenhed gjorde at gruppen blev mere kendt, og Talk On Corners blev genudgivet med deres coverversion af "Dreams", sammen med en ny version af "What Can I Do?", "So Young" og "Runaway". Albummet solgte næste 3 millioner eksemplarer i Storbritannien, og var det bedst sælgende album i 1998 og det 9. bedst sælgende i 1999, og det er fortsat det 19. bedst sælgende album nogensinde i Storbritannien. Albumet er også det 12. bedst sælgende album nogensinde i Irland.

Deres første livealbum, Unplugged, blev udgivet i 1999 og blev fulgt op 10 måneder senere med In Blue. Sidstnævnte var dedikeret til deres mor Jean, der var død under indspilningen af albummet, og med den bedste åbningsweekend nogensinde i Irland gik direkte ind som nummer 1 på landets albumhitlisten. Førstesinglen "Breathless" gav dem deres første og eneste nummer 1-hit på UK Singles Chart, mens albummet solgte platin i USA for salg over 1 million eksemplarer. Den toppede også i 17 andre lande.

Med Borrowed Heaven (2004) vendte gruppen tilbage til deres keltiske rødder, efter den mere poppede forgænger. Det toppede som nummer 1 i Irland og blev certificeret guld eller platin i adskillige lande, heriblandt Australien, Frankrig, Tyskland og New Zealand. Home, der indeholdt traditionel irsk musik fra deres afdøde mors sangbog, blev udgivet i 2005. Opsamlingsalbummet Dreams: The Ultimate Corrs Collection (2006) blev udgivet samtidig med en annoncering af at gruppen ville blive sat på pause på ubestemt tid. I de følgende år fik bandmedlemmer tilsammen otte børn. Andrea fik en skuespilkarriere og medvirkede i tre film, og spillede med i skuespillet Dancing at Lughnasa. Både Andrea og Sharon udgav soloalbums; henholdsvis Ten Feet High (2007) og Lifelines (2011); og Dream of You (2010) og The Same Sun (2013). I 2015 blev gruppen genforenet og udgav deres sjette studiealbum, White Light. I 2017 kom Jupiter Calling. The Corrs har solgt mere end 40 millioner albums på verdensplan.

Studiealbums

Livealbums 

Noter
 A ^ Kun udgivet i Japan.
 B ^ Kun udgivet i USA; hittede i Irland som en importeret udgivelse.

Opsamlingsalbum

Singler 

Noter
 A ^ "Runaway" toppede som nummer 86 på Billboard Hot 100.
 B ^ Kun udgivet i Australien og New Zealand.
 C ^ Kun udgivet i Irland og Storbritannien som en del af en reklamekampagne for Pepsi.
 E ^ "Breathless" toppede som nummer 34 på Billboard Hot 100.
 F ^ Kun udgivet i Nordamerika.
 G ^ "Bring On the Night" nåede ikke UK Singles Chart, men toppede som nummer 87 på både UK Singles Downloads Chart og UK Singles Sales Chart, samt nummer 72 på Scottish Singles Chart

Andre sange på hitlisterne

Videografi

Videoalbums

Musikvideoer

Referencer

Eksterne henvisninger 
 
 
 

Diskografier
Diskografi